ZAPISNIK 

13. sjednice Vijeća Mjesnog odbora Trnovčica,

održane 30. lipnja 2022.

u prostorijama mjesne samouprave Trnovčica, Trnovčica 2a
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst zapisnika 12. sjednice, održane 23. svibnja 2022., bez izmjena.

Predsjednik daje na glasovanje dnevni red koji je upućen uz poziv za 13. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1. Prijedlog prioriteta Vijeća Mjesnog odbora Trnovčica za Plan komunalnih aktivnosti Gradske četvrti Gornja Dubrava u 2023. godini – donošenje zaključka

2. Prijedlog nove regulacija prometa u dijelu ulice Trnovčica – donošenje zaključka

3. Informacije, prijedlozi, pitanja i odgovori.
Ad 1.
Prijedlog prioriteta Vijeća Mjesnog odbora Trnovčica za Plan komunalnih aktivnosti Gradske četvrti Gornja Dubrava u 2023.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 

o prijedlogu prioriteta  za Plan komunalnih aktivnosti Gradske četvrti

Gornja Dubrava u 2023.

1. Vijeće Mjesnog odbora Trnovčica predlaže sljedeće prioritete za Plan komunalnih aktivnosti Gradske četvrti Gornja Dubrava u 2023.:

(Tablica prijedloga prioriteta nalazi se u privitku ovog Zapisnika i čini njegov sastavni dio)

2. Ovaj zaključak dostavlja se Vijeću Gradske četvrti Gornja Dubrava na daljnje postupanje.

Ad 2. Prijedlog nove regulacija prometa u dijelu ulice Trnovčica
Predsjednik uvodno obrazlaže temu, posebno ističući potrebu da se novom regulacijom prometa u dijelu ulice Trnovčica i to od zgrade Mjesne samouprave u Trnovčici, Trnovčica 2a do ulice Krotovica, omogući normalno kretanje u prvom redu pješaka, kojima je trenutno zbog mnoštva parkiranih vozila na nogostupu onemogućeno neometano kretanje te s tim u vezi omogućavanje neometanog kretanja vozila u navedenom dijelu ulice Trnovčica. Naime, zbog kroničnog nedostatka parkirnih mjesta na području cijelog Mjesnog odbora Trnovčica, pa tako i u navedenom dijelu ulice Trnovčica i okolnih ulica, potrebno je novom regulacijom prometa osigurati veći broj parkirnih mjesta, a posredno time omogućiti neometan promet pješaka i vozila.
Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK
I. Traži se cjelovito prometno rješenje koje će omogućiti neometano kretanje pješaka i vozila dijelom ulice Trnovčica od kućnog broja 2a do ulice Krotovica.
II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 3. Informacije, prijedlozi, pitanja i odgovori
Vijeće Mjesnog odbora Trnovčica moli informaciju o tome u kojoj fazi se nalazi izvedba izgradnje parkirališnih mjesta u ulici II. Retkošica, odnosno koje radnje ili koji radovi su do sada poduzeti ili se poduzimaju vezano uz izgradnju navedenog parkirališta.

Povodom dopisa Grada Zagreba, Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odjela komunalnog redarstva, KLASA: 363-04/22-02/6089, URBROJ: 251-10-81/007-22-2 od 20. lipnja 2022. godine  (čija preslika se nalazi u privitku ovoga zapisnika), u kojem se poziva mjesnu samoupravu u Trnovčici, da se omogući obavljanje redovite kontrole i čišćenja dimovodnih objekata i uređaja za loženje u prostorijama zgrade iste mjesne samouprave, potrebno je izvijestiti nadležno tijelo kako je u zgradu mjesne samouprave u Trnovčici ugrađen kondenzacijski bojler za grijanje prostorija i vode, marke VIESSMAN, koji ima autonomni dimovodni sustav, neovisan od dimovodnog sustava atmosferskog bojlera koji se u navedenim prostorijama nalazio prije navedenog kondenzacijskog bojlera marke VIESSMAN.

Vijeće Mjesnog odbora Trnovčica moli ugradnju automatskog mehanizma za zatvaranje ulaznih vrata (tzv. „škara“) na zgradi mjesne samouprave u Trnovčici, Trnovčica 2a, kako bi se u uvjetima energetske krize, kada je potrebno maksimalno racionalizirati potrošnju svih vrsta energije, pa tako i one toplinske, značajnije uštedjelo na potrošnji energije. Naime, mnogi korisnici prostorija u zgradi mjesne samouprave u Trnovčici prilikom ulaza u iste propuštaju zatvoriti vrata čime se znatno utječe na nepotrebno rasipanje preskupih energenata.
Građani ulice Redovka traže od nadležnih tijela Grad Zagreba odgovarajuće rješavanje problema s parkiranim automobilima na kraju navedene ulice gdje je predviđen prostor za okretanje vozila s obzirom na činjenicu da se radi o „slijepoj ulici“.

Kako nije bilo dodatnih informacija, prijedloga i obavijesti predsjednik Vijeća je zaključio sjednicu.

Završeno u 19,10 sati.

Zapisničar 





                       

Ante Maretić                                                                                      

potpredsjednik Vijeća
KLASA: 024-08/22-003/1318

URBROJ: 251-13-11-5-22-2
Zagreb, 30. lipnja 2022.









          Predsjednik









Vijeća Mjesnog odbora                                    
                                                                           Trnovčica

                                                                                                         Ivan Matić 

